འདི་གའི་གསར་འགོད་པས་ཁ་པར་བརྒྱུད་རྒྱལ་དབང་ཀརྨ་པ་རིན་པོ་ཆེ་མཆོག་གི་དྲུང་ཡིག་ཀརྨ་རྣམ་རྒྱལ་ལགས་སུ།རྒྱ་གར་གཞུང་ནས་མཚུར་ཕུ་བླ་བྲང་ལ་གནས་ཚུལ་དེའི་སྐོར་གྱི་ཡི་གེ་འདྲ་འབྱོར་ཡོད་མེད་སོགས་དྲིས་པར་ཁོང་གིས།ཁ་སང་རྒྱ་གར་བང་ཆེན་ཚགས་པར་ནང་དེ་ལྟ་བུའི་གནས་ཚུལ་ཞིག་ཐོན་ཡོད་ན་ཡང་།ང་ཚོར་དེ་འདྲའི་ཡི་གེ་སོགས་གང་ཡང་འབྱོར་མ་སོང་།སྤྱིར་སྐད་ཆ་དེ་བཤད་མཁན་ཡང་རང་ག་བ་ཞིག་མ་ཡིན་པར་རྒྱ་གར་ནང་སྲིད་ཀྱི་བོད་དོན་སློབ་སྟོན་པ་ཡིན་པ་རེད།གནས་ཚུལ་ནང་༧རྒྱལ་དབང་ཀརྨ་པ་རིན་པོ་ཆེ་མཆོག་རྒྱ་གར་ནང་ཕར་ཚུར་ཕེབས་པར་ཆོག་མཆན་གང་ཡང་དགོས་པ་མ་རེད།ཡིན་ན་ཡང་སྐུའི་བདེ་འཇགས་ཆེད་དུ་སྙན་སེང་ཞུ་དགོས་པ་རེད་ཅེས་བརྗོད་འདུགགལ་ཏེ་གནས་ཚུལ་དེ་བདེན་པ་ཡིན་ན་གནས་ཚུལ་ཡག་པོ་ཞིག་ཏུ་ངོས་འཛིན་ཞུ་ཡི་ཡོད།ཅེས་བརྗོད་བྱུང་།